钦定古今图书集成/历象汇编/岁功典/第074卷 > 《遵生八笺》 > 九月修养法
## 钦定古今图书集成/历象汇编/岁功典/第074卷 > 《遵生八笺》 > 九月修养法

季秋之月，草木零落，众物伏蛰，气清风暴为朗，无犯
朗风，节约生冷，以防疠病。二十八日，阳炁未伏，阴炁
既衰，宜进补养之药，以生气卦。“剥”，剥，落也。阴道将旺，
阳道衰弱，当固精敛神，生气在申。坐卧宜向西南。
孙真人曰：“是月阳炁已衰，阴炁太盛，暴风时起。切忌
贼邪之风，以伤孔隙。勿冒风邪，无恣醉饱，宜减苦增
甘”，补肝益肾，助脾胃，养元和。